**«IT ғаламшар» балалар мен жасөспірімдердің компьютерлік шығармашылығы жұмыстарының республикалық сырттай байқауын өткізу ережелері**

**1. Жалпы ережелер**

1. Жалпы орта және қосымша білім беру ұйымдары, колледж білім алушылары арасында Қазақастан Республикасының тұңғыш Президенті күніне арналған «IT ғаламшар» компьютерлік шығармашылық жұмыстарының байқауын (бұдан әрі - Байқау) өткізудің мақсатын, міндеттерін және тәртібін анықтайды.

2. Байқау мақсаты: еліміздің дарынды балалары мен жастарын анықтау және қолдау, компьютерлік технологиялармен олардың интеллектуалды, шығармашылық және эстетикалық дамуы.

3. Міндеттері:

- оқушылар мен студенттердің интернет-қосымшаларды, компьютерлік мультипликацияларды, электронды оқу құралдарын, дамыту ойындарды, видеороликтерді және т.б. құруда заманауи бағдарламалық құралдарды үйрену және қолдануды насихаттау;

- оқушыларда ақпараттық және компьютерлік технологиялар саласындағы жұмыс дағдыларын қалыптастыру;

- оқушылардың шығармашылық ынталарын дамыту, жеке компьютерлік өнімдер құруы арқылы өзін-өзі дамытуы;

- өсіп келе жатқан ұрпақтың қазіргі өзекті қоғам мәселелерін шешуге жұмылдыру.

4. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

5. Байқауды ұйымдастырушылар жюри және ұйымдастыру комитетінің құрамын қалыптастырады.

**2. Байқауды өткізу мерзімі және тәртібі**

6. Байқау 2015 жылғы 10 тамыз – 25 қараша аралығындабалаларға арналған **[www.ziyatker.org](http://www.ziyatker.org)** ғылыми-танымдық сайтында сырттай өткізіледі.

7. Байқау жұмыстары 2015 жылғы 20 қарашаға дейін **konkurs.it@mail.ru** электронды поштаға қабылданады.

Анықтама телефондары: +7 (7172) 24-93-05, («IT ғаламшар» байқауы).

8. 2015 жылғы **20 қарашадан кейін түскен**, сондай-ақ талаптарға сәйкес келмейтін байқау материалдары қарастырылмайды.

9. Байқау материалдарының мазмұнына ұйымдастырушылар жауапты емес. Байқаудың ұйымдастырушылары авторды көрсете отырып, жұмысты бұқаралық ақпарат құралдарында, ғаламтор баспаларында жариялауға құқылы.

10. **Байқауға қатысу үшін 1000 (бір мың) тенге** төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

Астана қаласы,БанкЦентрКредит АҚ.

Иик KZ918560000005068448

БИК KCJBKZКX

БИН 990140004733

Кбе 16.

Код назначения платежа: 859.

Алушы: Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК.

Төлемақы мақсаты: «IT ғаламшар» байқауы. Байқауға қатысушының (жіберуші) аты мен фамилиясын міндетті түрде көрсету және төлемақы құжатының (түбіртек немесе төлем тапсырмасы) көшірмесін сканерден өткізіп, байқау жұмысымен бірге**[konkurs.it@mail.ru](mailto:%20konkurs.it@mail.ru%20)**электронды пошта арқылы жіберу қажет.

11. Байқаудың қорытындысы және жеңімпаздар тізімі 2015 жылы 25 қарашада [**www.ziyatker.org**](http://www.ziyatker.org) сайтында орналастырылады.

**3. Байқау қатысушыларына қойылатын талаптар**

12. Байқауға қатысатын жұмыстар Байқау тақырыбына, мақсатына және міндеттеріне сәйкес боуы тиіс.

13. Байқауға 8 - 18 жас аралығындағы жалпы орта, қосымша білім беру ұйымдары және колледж оқушылары қатыса алады:

кіші жастағы санат: 8-10 жас;

орта жастағы санат: 11-14 жас;

жоғары жастағы санат: 15-18 жас.

14. Байқауға жеке немесе топпен (3 адамнан артық емес) орындалған жұмыстар қабылданады.

15. Байқау келесі номинациялар бойынша өткізіледі.

**1. «Үздік презентация» номинациясы.**

Байқау тақырыбына сай жасалған авторлық бағдарламалар, жоба жасалымдарының презентациялары қабылданады.

**2. «Компьютерлік анимация» номинациясы:**

Барлық түрдегі анимациялар қабылданады. Мысалы, flash-анимациясы, PowerPoint-анимациясы, 3D-анимациясы, пластилиновая и т.д.

**3. «Сайт жасау» номинациясы:**

ҚР заңына қайшы келмейтін және өзге тұлғалардың авторлық құқықтарын бұзбайтын әр түрлі тақырыптарда жасалған жеке сайттар қабылданады. Әлеуметтік маңызды жобалар артықшылыққа ие.

**4. «Оқу-танымдық видео» номинациясы:**

Кез-келген білім бағытындағы оқу мазмұнында жасалған авторлық видеороликтер қабылданады.

**5. «Бағдарламалау» номинациясы.**

Байқауға келесі санаттағы жұмыстар қабылданады:

- ойындар;

- программалар-жаттықтырушылар;

- оқыту бағдарламалары;

- бақылаушы бағдарламалар;

- Web-қосымшалар;

- мультимедиамен жұмыс жасайтын бағдарламалар;

- практикалық қолданыстағы басқа да бағдарламалар.

Бағдарламаға келесідей сипаттамалар толық берілуі тиіс:

* жұмысты құруда пайдаланылған бағдарламалық құралдар;
* жұмысты көрсетуге қажетті қосымша бағдарламалық қамтамалар тізімі.

16. Дайын жоба архив түрінде келесіні қамтуы қажет:

* қолданушыға нұсқаулықтары бар бағдарламалық өнімді, мүмкінгінше жеке бағдарламасының басты сипаттарын көрсете отырып, басқа өнімдерден артықшылығын көрсету;
* бағдарлама кодының мәтіні, мұнда алгоритмді түсіне алатындай, түсіндірмелілері жазылуы тиіс;
* алгоритмнің сөздік және графикалық сипаттамасы.

Жұмыс Intel(R) Pentium(R) CPU G620, 2.60GHz, 4 GB ОЗУ, 2 ядролы, операциолық жүйесі Windows 7x64 компьютерінде көрсетіледі.

Авторлық емес жұмыстар, вирус-бағдарламалары, орындалу барысында Қазақстан заңын бұзатын бағдарламалар қабылданбайды.

17. Байқауға қатысатын жұмыс тақырыптары:

* Менің Отаным.
* Қазақстан болашағы.
* Менің мектебім.
* Табиғат – біздің досымыз.
* Қауіпсіз интернет.
* Электронды оқулық.
* ЭКСПО – 2017.
* Ақпараттық технологиялар.
* Бұл қызық.
* Болашақ инновацияларда.
* Еркін тақырып.

18. Байқауға қатысушы қажетті форматтағы жұмыс файлын және авторлық жұмысын растайтын файлды жіберуі тиіс.

19. Жұмысты ресімдеу ережелері.

Қатысуға өтініммен қатар байқауға жобаның өзі, оның сипаттамасы және жобаны орындау барысы жөніндегі презентация ұйымдастырушының электронды поштасына ([konkurs.it@mail.ru](mailto:konkurs.it@mail.ru)) жіберіледі. Жобалар файл алмасу ортасында жүктеліп, өтініште сол ресурсқа сілтемені көрсетуіне болады.

Қатысушылар байқау жұмыстарының архивын электронды поштаға жіберуде төлемақы жүргізілгені туралы құжаттың сканерден өтілген түрін, сонымен қатар хатта келесі мәліметтер көрсетілуі тиіс:

1. байқау қатысушысының толық аты-жөні, жасы (туған күні), телефон нөмері, электронды поштасы; облыс, қала, ауыл.
2. Мекеме аты, поштасы, адресі.
3. Жетекшісінің аты-жөні, телефон нөмірі, электронды поштасы.
4. Байқау жұмысының атауы.
5. Байқау номинациясын атауы.
6. Байланыс ақпараттары.
7. Өтініш берілген күні.

Жобаны сипаттау үлгісі:

1. Номинациясы, атауы.
2. Құру мақсаты.
3. Жобаны таңдау негіздемесі.
4. Жобаны құруда қолданылған техникалық және көркемдеу құралдары.
5. Практикалық маңыздылығы.

20. Жобаны ұсыну формалары:

* **«Оқу-танымдық видео»:** mpg, wmf, flv, avi форматындағы видеофайлдар (ролик 3 минуттан аспауы тиіс, көлемі – 100 мб артық емес);
* **«Компьютерлік анимация»**: mpg, wmf, flv, avi форматындағы видеофайлдар (ролик не более 3 минут, объем – не более 100 мб);
* **«Электрондық оқу құралы»**: Интернет желісінде орналастырылған жұмыстар немесе интернет желісіндегі жоба архивіне сілтеме;
* **«Бағдарламалау»:** Интернет желісінде орналастырылған жұмыстар немесе интернет желісіндегі жоба архивіне сілтеме;

Интернет желісінен алынған және авторлық емес материалдарды қолдануға тыйым салынады.

21. Байқау жұмыстарына қойылатыр критерийлер:

- өзектілік;

- автор идеясының жаңалығы мен түпнұсқалығы;

- ақпараттық толықтылығы;

- ақпаратты көрсету көрнекілігі;

- техникалық жарамдылығы.

**4. Байқауды қорытындылау және жеңімпаздарды марапаттау**

22. Байқаудың қорытындысы бойынша қазылар алқасы жеңімпаздарды анықтайды.

23. Әрбір номинацияда жас санаттары бойынша жеңімпаздар анықталады. Байқауда жүлделі орындарға ие болған жеңімпаздар бас жүлде, I, II, III дәрежелердегі дипломдармен және олардың жетекшілері алғыс хаттармен марапатталады. Байқау жеңімпаздарына дипломдардың, жетекшілеріне алғыс хаттардың және қатысушыларға сертификаттардың электронды нұсқалары [**www.ziyatker.org**](http://www.ziyatker.org) сайтына орналастырылады.

Ең үздік жұмыстар Республикалық ғылыми-танымдық «Темірқазық» электронды журнал беттерінде немесе [**www.ziyatker.org**](http://www.ziyatker.org) сайтындағы «Эврика» өнертапқыштар клубында жарияланады.